polyglot-tagger/wikipedia-language-snippets-filtered huggingface dataset:
అశోకచక్ర నీరజా భానోట్ విమాన సేవకురాలు. పాన్ అమ్ అనే సంస్థలో ఆవిడ పని చేసే వారు. 1986 సెప్టెంబరు 5లో హైజాక్ అయిన పాన్ అమ్ విమానం 73 లోని ప్రయాణికులను, పర్యాటకులను ఆతంకవాదుల నుండి కాపాడే సందర్భంలో చనిపోయింది. మరణానంతరం ఈమె ధైర్యానికి గానూ భారతదేశ ప్రభుత్వం అందించే అత్యంత మేటి పురస్కారం అశోక చక్రను ఈమెకు అందించారు. ఈమె అశోక చక్ర పొందిన పిన్నవయస్కురాలే కాకుండా ఈ పురస్కారం పొందిన తొలిమహిళ.
ఆమె సాహసానికి భారత ప్రభుత్వం దేశంలోని అత్యున్నత పురస్కారం "అశోక చక్ర"ను అందజేసింది. ఈ పురస్కారాన్ని అందుకున్న పిన్న వయస్కురాలామె. 2004 లో భారత తపాలాశాఖ ఆమెపై ఒక తపాలాబిళ్ళను విడుదలచేసింది.
హైజాక్‌కు పాల్పడిన ఐదుగురిని అబు నిదల్‌ ఆర్గనైజేషన్‌ కు చెందిన ఉగ్రవాదులుగా గుర్తించారు. దోషులుగా గుర్తించిన కోర్టు 1988లో ఉరిశిక్ష విధించింది.
ఈ అవార్డులను ధైర్యసాహసాలు ప్రదర్శించిన ఆరు నుంచి పద్దెనిమిది ఏళ్ల వయస్సు మధ్య నున్న పిల్లలకు ఇస్తారు. ఈ అవార్డుతో పాటు పతకం, సర్టిఫికెట్, నగదు బహుమతులను కూడా ఇస్తారు. అయితే భారత్ అవార్డు విజేతకు బంగారు పతకాన్ని, మిగతా వారికి వెండి పతకాలను ఇస్తారు. ఈ పురస్కారాన్ని పొందిన ప్రతి పిల్లవానికి ఇందిరాగాంధీ స్కాలర్షిప్ పథకం కింద, ఐసిసిడబ్ల్యు యొక్క ప్రోత్సాహాక కార్యక్రమ భాగంగా అతనికి లేదా ఆమెకి విద్యాభ్యాసం పూర్తయ్యేవరకు ఆర్థిక సహాయం ఇవ్వబడుతుంది. 2009లో భారత ప్రభుత్వం వైద్య, ఇంజనీరింగ్, పాలిటెక్నిక్ కళాశాలలు ఈ పురస్కార విజేతల కోసం కొన్ని సీట్లను రిజర్వేషన్ల కింద కేటాయించాలని ప్రకటించింది.
జాతీయ సాహస పురస్కారం లేదా జాతీయ సాహస బాలల పురస్కారాలు అనగా ఆపదలో చిక్కుకున్న ఇతరులను రక్షించేందుకు తమ ప్రాణాలకు సైతం తెగించి అసమాన ధైర్యసాహసాలను ప్రదర్శించిన బాలబాలికలకు భారత ప్రభుత్వం ప్రదానం చేసే అవార్డుల సముదాయం. జాతీయ సాహస పురస్కారాలను ఆంగ్లంలో నేషనల్ బ్రేవరీ అవార్డ్స్ అంటారు. ఈ అవార్డును భారత ప్రభుత్వం, ఇండియన్‌ కౌన్సిల్‌ ఫర్‌ చైల్డ్‌ వెల్ఫేర్‌ ప్రతి సంవత్సరం ఎంపిక చేయబడిన 6 నుంచి 18 సంవత్సరాల లోపు వయస్సున్న 24 మంది అత్యుత్తమ ధైర్యసాహసాలు ప్రదర్శించిన బాలబాలికలకు ఈ అవార్డును ప్రదానం చేస్తాయి.
ఇతడు ఆంధ్రప్రభ దినపత్రిక, ఆంధ్రప్రభ సచిత్రవారపత్రికల సంపాదకవర్గంలో వివిధ హోదాలలో పనిచేశాడు. దినపత్రికలో ఆదివారం అనుభంధాన్ని నిర్వహించాడు. కొంతకాలం చిత్రప్రభ శీర్షికను నడిపాడు. “వింతలు-విడ్డూరాలు” శీర్షిక ఇతనికి మంచిపేరు తెచ్చిపెట్టింది. ఉద్యోగ ధర్మంగా వేలకొలది రాజకీయ, శాస్త్ర సంబంధ, చలనచిత్ర వ్యాసాలను వ్రాసి ప్రకటించాడు. శార్వరి అనే కలంపేరుతోపాటుగా గురూజీ, కృష్ణ, శర్మ అనే పేర్లతో ఎన్నో గ్రంథసమీక్షలు, సినిమాసమీక్షలు చేశాడు. ఆంధ్రప్రభతో పాటుగా చిత్రప్రగతి, మహిళ, యోగమార్గం, యోగదర్శిని మొదలైన పత్రికలకు అడ్వైజరీ ఎడిటర్‌గా సేవలను అందించాడు. కొన్నినాళ్లు నెలవంక అనే పత్రికను నడిపాడు. సత్యసంహిత అనే పత్రికను కూడా నిర్వహించాడు.
బి.ఎ. పూర్తి అయిన తర్వాత ఇతడు 1952లో తెనాలిలోని వి.ఎన్.ఆర్ కళాశాలలో ఇంగ్లీషు ట్యూటర్‌గా చేరి 1958 వరకు పనిచేశాడు. ఇతని గంభీరోపన్యాసాలను విని అక్కడి విద్యార్థులు ఉత్తేజితులయ్యేవారు. అక్కడ పనిచేసే రోజుల్లో రావూరి భరద్వాజ, రాంషా, జి.వి.కృష్ణారావు, శారద మొదలైనవారు ఇతని మిత్రబృందంలో ఉన్నారు. కళాశాల విడిచిన తర్వాత జర్నలిజంలో ప్రవేశించాడు. 1958లో మద్రాసులోని ఆంధ్రప్రభలో చేరి దిన వార పత్రికలలో వివిధ హోదాలలో 30 సంవత్సరాలు పనిచేసి హైదరాబాదులో రిటైర్ అయ్యాడు. ఆంధ్రప్రభలో పనిచేసే రోజుల్లో విద్వాన్ విశ్వం, పిలకా గణపతిశాస్త్రి, కె.సభా, తిరుమల రామచంద్ర, తులికా భూషణ్, నండూరి పార్థసారథి మొదలైనవారు ఇతని సహోద్యోగులు.
వాసిలి రామకృష్ణశర్మ గుంటూరు జిల్లా తెనాలి మండలం కోపల్లె గ్రామంలో 1929, నవంబరు 7న పార్వతీశ్వరాచారి, ఈశ్వరమ్మ దంపతులకు జన్మించాడు. విశ్వబ్రాహ్మణ కులస్తుడు. ఇతడు ప్రాథమిక విద్యను కోపల్లెలో పూర్తి చేసుకుని తెనాలిలో ఉన్నత పాఠశాల చదువు ముగించాడు. ఇంటర్మీడియట్, బి.ఎ.లను గుంటూరులోని ఆంధ్ర క్రైస్తవ కళాశాలలో చదివాడు. 1952లో బి.ఎ.పట్టాను పొందాడు. ఆంగ్లభాషాసాహిత్యాలు బి.ఎ.లో ఇతని ఐచ్ఛికాంశాలు.
శార్వరి ప్రముఖ పాత్రికేయుడు. బహుముఖ ప్రజ్ఞాశాలి. కవిగా, పండితునిగా, కథారచయితగా, నవలాకారునిగా, వ్యాసకర్తగా, నాటకరచయితగా, అనువాదకుడిగా, బాలసాహితీవేత్తగా వెలుగొందాడు. శతాధిక గ్రంథకర్త. ఆధ్యాత్మిక మార్గం వైపు మొగ్గి యోగమార్గంలో పయనించారు.
ఇతడు 1955లో యామినీదేవిని వివాహం చేసుకున్నాడు. ఈ దంపతులకు వసంతకుమార్, శ్యామ్‌సుందర్, రమణ అనే ముగ్గురు కుమారులు, పద్మప్రియ అనే కుమార్తె జన్మించారు.
ఇతడు 1946,ఆగష్టు నెలలో వ్యయనామ సంవత్సరం ఆషాఢ పౌర్ణమి నాడు పాలమూరు జిల్లా, ఆమనగల్ మండలం, పోలేపల్లి గ్రామంలో మేఘారెడ్డి, ద్రౌపదమ్మ దంపతులకు జన్మించాడు. బాల్యంలో తండ్రి ఒడిలో ఆధ్యాత్మిక విషయాలు, కలకొండ సింగమ్మ, పెత్తల్లి శాంతమ్మ పెంపకంలో జానపద విజ్ఞాన విశేషాలు ఒంటపట్టించుకొన్నాడు. 1957-63 మధ్య కాలంలో కల్వకుర్తి ఉన్నతపాఠశాలలో ఉన్నత పాఠశాల విద్య పూర్తి చేశాడు. 15 సంవత్సరాల ప్రాయంలో రైతుబిడ్డగా రాటుదేలుతూ కర్షక గీతాలతో కాలం గడిపాడు. పాలెం ప్రాచ్యకళాశాలలో చదివి డి.ఓ.ఎల్. పరీక్ష ఉత్తీర్ణుడైనాడు. ప్రైవేటుగా బి.ఓ.ఎల్, ఎం.ఓ.ఎల్ పరీక్షలు వ్రాసి రాష్ట్రప్రథమ శ్రేణిని సాధించాడు. తెలుగు, సంస్కృతాలలో ఎం.ఎ. చదివాడు. పండిత శిక్షణ కూడా గావించాడు. 1982లో తెలుగులో పొడుపు కథలు అనే అంశంపై పరిశోధన చేసి డాక్టరేట్ డిగ్రీ పొందాడు.
డి.ఓ.ఎల్. ఉత్తీర్ణుడైన తర్వాత మాడ్గుల పాఠశాలలో ఆరు సంవత్సరాలు తెలుగు పండితునిగా పనిచేశాడు. 1973లో నిజామాబాద్ జిల్లా కామారెడ్డి డిగ్రీ కళాశాలలో లెక్చరర్‌గా చేరాడు. తరువాత ఉస్మానియా విశ్వవిద్యాలయంలో ఆచార్యునిగా, తెలుగు శాఖ అధ్యక్షునిగ పదవీ బాధ్యతలు నిర్వహించాడు. ఇతని పర్యవేక్షణలో 18 మంది పి.హెచ్.డి., 14మంది ఎం.ఫిల్. చేశారు. 2007లో ఇతడు పదవీ విరమణ చేశాడు. తరువాత తిరుమల తిరుపతి దేవస్థానం ధార్మిక పరిషత్తు కార్యదర్శిగా కొనసాగాడు.
ఇతని కలం నుండి అసంఖ్యాకమైన కావ్యాలు, శతకాలు, నవలలు, కథలు, వ్యాసాలు, ఆధ్యాత్మిక గ్రంథాలు, అనువాదాలు మొదలైనవి వెలువడ్డాయి. ఇతడు కస్తూరి అనే కలంపేరుతో కొన్ని వందల కథలు వ్రాశాడు. అతని రచనలలో కొన్ని:
కసిరెడ్డి వెంకటరెడ్డి కవిగా, వక్తగా, వ్యాసకర్తగా, జానపద వాజ్మయ పరిశోధకుడిగా, ధార్మిక సామాజిక విజ్ఞాన వ్యాఖ్యాతగా వాసికెక్కాడు.
ఇతడు 1949, మే 18వ తేదీన కడప జిల్లా, ప్రొద్దుటూరు మండలం, బొల్లవరం గ్రామంలో బాలిరెడ్డి, వెంకటమ్మ దంపతులకు జన్మించాడు. స్వగ్రామంలో ప్రాథమిక విద్య పూర్తి చేసుకుని 6వ తరగతి నుండి ఎస్.ఎస్.ఎల్.సి వరకు ప్రొద్దుటూరులోని శ్రీకృష్ణ గీర్వాణ పాఠశాలలో చదువుకున్నాడు. ఈ కాలంలో ఇతడు అమరకోశం, రఘువంశం, కుమార సంభవములోని కొన్ని సర్గలు, శ్రీహర్ష నైషదము, భానుని కాదంబరి, చంపూ రామాయణము, ఇతర కావ్యాలలోని కొన్నిభాగాలు పఠించాడు. 1964లో ఎస్.ఎస్.ఎల్.సి ఉత్తీర్ణుడైన తర్వాత తిరుపతి శ్రీవేంకటేశ్వర ఓరియంటల్ కళాశాలలో చేరి 1968లో తెలుగు, సంస్కృతం ప్రధానాంశాలుగా విద్వాన్ ఏ పట్టా పొందాడు. ఇతనికి హైస్కూలులో కొండూరు నరసింహాచార్యులు, కాలేజీలో గౌరిపెద్ది రామసుబ్బశర్మ గురువులుగా ఉన్నారు. విద్వాన్ పూర్తి చేశాక 1968లో ప్రొద్దుటూరులోని ఓరియంటల్ కాలేజీలో లెక్చరర్‌గా ప్రవేశించి 1994లో ప్రిన్సిపాల్‌గా పదోన్నతి పొందాడు.
1965లో తిరుపతిలో జరిగిన బులుసు వేంకటరామమూర్తి అష్టావధానం చూసి ప్రేరణ్ పొంది కాలేజీ హాస్టల్‌లో తన 16 యేట మొట్టమొదటి అవధానం చేశాడు. ఆ తర్వాత తిరుపతిలోను, చిత్తూరు జిల్లాలోని పలు పాఠశాలలోను, ఆంధ్రప్రదేశ్‌లోని జిల్లాలలోను, పెద్ద పెద్ద నగరాలలోను, జంషెడ్‌పూర్, ఢిల్లీ, చెన్నై, బెంగుళూరు తదితర నగరాలోను అనేక అష్టావధానాలు, శతావధానాలు చేశాడు. 1992లో అమెరికన్ తెలుగ్ అసోసియేషన్ ఆహ్వానం పై అమెరికా వెళ్లి న్యూయార్క్, శాన్‌ఫ్రాన్సిస్‌కో, లాస్ ఏంజెల్స్, హ్యూస్టన్, అట్లాంటా, వాషింగ్టన్, చికాగో, డెట్రాయిట్ వంటి చోట్ల అవధానాలు చేశాడు. ఇతడు ఇప్పటి వరకు 1000కి పైగా అవధానాలు పూర్తి చేశాడు.
ఇతడు “కళా వాచస్పతి”, “అవధానకంఠీరవ”, “అవధానశిరోమణి”, “అవధానకిశోర”, “అవధానకేసరి” వంటి బిరుదులతో అనేక సత్కారాలు పొందాడు. మద్రాస్ తెలుగు అకాడమీ, తెలుగు యూనివర్సిటీ వంటి సంస్థల నించి సన్మాన సత్కారాలను అందుకున్నాడు.
భోపాల్ – బిలాస్ పూర్ మధ్య నడిచే 18235 నెంబరు గల రైలు సగటున గంటకు 54 కిలో మీటర్ల వేగంతో ప్రయాణిస్తుంది. భోపాల్ జంక్షన్ నుంచి మొదలు కొని కురాయ్ రైల్వే స్టేషనుల చేరేవరకు లెక్కించిన సగటు వేగమిది. మళ్లీ కురాయ్ సుమ్రేరీ నుంచి బిలాస్ పూర్, ఛత్తీస్ గఢ్ వరకు ఈ రైలు సగటు వేగం కొంత తగ్గుతుంది. ఈ సమయంలో గంటకు 40 కిలో మీటర్ల చొప్పున ప్రయాణిస్తుంది.
భోపాల్ బిలాస్ పూర్ ఎక్స్ ప్రెస్/ప్యాసింజర్ లేదా ‘బిలాస్ పూర్’ ఎక్స్ ప్రెస్ రైలు అనేది మధ్యప్రదేశ్ రాష్ట్రంలోని భోపాల్ నగరంలోని భోపాల్ జంక్షన్, బిలాస్ పూర్ మధ్య నడిచే రైలు. మధ్యప్రదేశ్ నుంచి విడిపోయి కొత్తగా ఏర్పడిన ఛత్తీస్ గఢ్ రాష్ట్రంలో బిలాస్ పూర్ ఉంటుంది. భోపాల్ _ బిలాస్ పూర్ రైలు మొత్తం రెండు వైపులా కలిపి 720 కిలోమీటర్లు ప్రయాణిస్తుంది.
భోపాల్ నుంచి బిలాస్ పూర్, ఛత్తీస్ గఢ్ వరకు నడిచే రైలు 18235 నెంబర్ తో నడుస్తుండగా, బిలాస్ పూర్, ఛత్తీస్ గఢ్ నుంచి భోపాల్ వరకు నడిచే రైలు 18236 నెంబరుతో నడుస్తుంది. సాధారణంగా ఇరువైపులా నడిచే ఈ రైలు పేరును బిలాస్ పూర్ ఎక్స్ ప్రెస్ గానే సంబోధిస్తారు. గమ్యం, ఆరంభాలను గుర్తించే విధంగా ఈ రైలుకు ఆ పేరు పెట్టడం జరిగింది.
ఈ రైలు బినా –కత్నీ రైలు మార్గంలో నడుస్తూ, మొత్తం 63 స్టేషనులలో ఆగుతుంది. ఈ మార్గంలోని పట్టణ ప్రాంత, సబ్ అర్బన్ ప్రాంత స్టేషనులలోనూ ఆగుతుంది. వీటితో పాటు ఈ రైలు ఈ క్రింది ప్రధాన స్టేషనుల లో ఆగుతుంది. వాటి వివరాలు:
భోపాల్ _ బిలాస్ పూర్ ఎక్స్ ప్రెస్ లో ఏయిర్ కండీషన్ బోగీలు ఉండవు. కేవలం సాధారణ ప్రయాణీకులకోసం నడిచే ప్రత్యేక రైలు ఇది.
రౌత్రాయ్ తన రచనా వ్యాసాంగాన్ని 1932లో " పథేయ " తో ప్రారంభించాడు. 1943లో బాజీ రౌత్ అనే కవిత ప్రచురణతో రౌత్రాయ్ ఒరియా పాఠకులలో చాలా ప్రాచుర్యం పొందాడు. ఈ దీర్ఘ కవిత, బ్రిటీషు పోలీసులను తన్న చిన్న పడవలో బ్రాహ్మణి నది ఆవలి ఒడ్డుకు చేర్చటానికి నిరాకరించినందుకు, వారి బుల్లెట్లకు బలైన పడవనడిపే అబ్బాయి యొక్క వీరమరణాన్ని కీర్తిస్తుంది. రౌత్రాయ్ కవితా ఝరి అనర్గళంగా సాగింది. ఈయన దాదాపు ఇరవై దాకా కవితా సంపుటాలను ప్రచురించాడు. ఈయన పట్టణపు యువతి యొక్క వేదనను, కష్టాలను చిత్రిస్తూ వ్రాసిన ప్రతిమా నాయక్ ఎంత ప్రాచుర్యం పొందిందో, ఒరిస్సా గ్రామీణ జీవితంపై వ్రాసిన పల్లిశ్రీ', కూడా అంతే ప్రాచుర్యం పొందింది. ఈయన ప్రజా కవులుగా పేరుపొందిన రచయితల కోవకు చెందుతాడు
రౌత్రాయ్ తన 11 యేండ్ల వయసు నుంచే రచనా ప్రస్థానాన్ని ప్రారంభ్హించారు. పాఠశాల స్థాయిలో ఉన్నప్పుడే స్వాతంత్ర్యోద్యమంలో పాల్గొన్నారు. ఉద్యమ భావాలు ఉన్నాయన్న కారణంగా ఆయన రచనలలో కొన్నింటిని బ్రిటిష్ రాజులు నిషేధించారు.
సచ్చిదానంద రౌత్రాయ్ ఒరియా భాషకు చెందిన కవి, నవలా రచయిత , లఘు కథా రచయిత. ఈయనకు 1986 లో అత్యున్నత పురస్కారమైన జ్ఞానపీఠ పురస్కారం లభించింది. ఈయన "సాచీ రౌత్రాయ్"గా సుపరిచితులు.
రౌత్రాయ్ మే 13, 1916 న ఖుర్దాకు దగ్గరలో గల గురుజంగ్లో జన్మించారు. ఈయన బెంగాల్ లో విద్యాభ్యాసం చేశారు. ఈయన గొల్లపల్లిలో రాజకుటుంబానికి చెందిన రాకుమారిని వివాహమాడారు.
జెట్ తన అంతర్జాతీయ కార్యకలాపాలను 2004 మార్చి లో చెన్నై నుంచి కొలంబోకు ప్రారంభించింది. నరేష్ గోయల్ చేతిలో జెట్ ఎయిర్ వేస్ వాటా 80 శాతం ఉన్నప్పటికీ ఇది బాంబే స్టాక్ ఎక్సెంజీలో ఇది నమోదైంది. ఈ సంస్థలో 2011 మార్చి 31 నాటికి 13,177 ఉద్యోగులు పనిచేసేవారు. దేశీయ రంగంలో పేరెన్నికగల వాటిలో జెట్ఎయిర్ వేస్ వారానికి ముంబయి నుంచి న్యూఢిల్లీకి వారానికి 95 విమానాలు, న్యూఢిల్లీ నుంచి ముంబయికి 81, బెంగళూరు నుంచి ముంబయికి 56 ముంబయి నుంచి చెన్నైకి 48 నిమానాలను నడిపించేది. ప్రత్యేక సందర్భాల్లో బెంగళూరు నుంచి రాజ్ కోట్, రాయ్ పూర్ నుంచి భోపాల్, జైపూర్ నుంచి న్యూఢిల్లీకి కూడా విమానాలు నడిపించేవారు. అంతర్జాతీయ రంగంలో కూడా జెట్ ఎయిర్ వేస్ ముంబయి నుంచి దుబాయ్, ముంబయి నుంచి అబూదాబీ, హైదారాబాద్ నుంచి అబుదాబీ, న్యూఢిల్లీ నుంచి ఖాట్మండు, చెన్నై నుంచి అబుదాబీ, చెన్నై నుంచి అబుదాబీ మార్గాల్లో విమానాలు నడిచేవి
వ్యాపారియైన మురారి లాల్ జలాన్, శ్రేణి భూమి, సాంకేతికాల వ్యాపారాలలో అనుభవమున్న ఫ్లోరియన్ ఫ్రిట్ష్ స్థాపించిన ఫ్రిట్ష్ గ్రూప్‌లోని కాల్‌రాక్ అసెట్ మేనేజ్‌మెంట్ సంస్థ ప్రతిపాదనను రుణదాతలు ఆమోదించగా, జెట్ ఎయిర్‌వేస్ 2022-23 మొదటి త్రైమాసికంలో విమానాలను తిరిగి ప్రారంభించనుంది. 22 జూన్ 2021న, కల్రాక్-జలాన్ కన్సార్టియం ప్రతిపాదించిన తీర్మానాన్ని ఆమోదించింది. జెట్ ఎయిర్‌వేస్‌కు విమానాశ్రయ స్లాట్‌లను కేటాయించడానికి ఎన్‌సిఎల్‌టి పౌర విమానయాన మంత్రిత్వ శాఖ, డైరెక్టరేట్ జనరల్ ఆఫ్ సివిల్ ఏవియేషన్‌కు 90 రోజుల గడువు ఉత్తర్వును మౌఖికంగా ఇచ్చింది. రెండవ దశ జెట్ ఎయిర్‌వేస్ ఆరు విమానాలతో పూర్తి సేవల దేశీయ విమానయాన సంస్థగా 2022 వేసవిలో ప్రారంభం కానుంది.
2001 డిసెంబర్ 12న, భారతీయ గూఢచార సంస్థలైన రా, ఐబి భారత హోం మంత్రిత్వ శాఖకు పంపించిన నివేదికలో దావూద్ ఇబ్రహీం, చోటా షకీల్, ఇంకా భారతీయ అండర్ వరల్డ్‌లోని ఇతర ముఠాలతో జెట్ ఎయిర్‌వేస్ ఆర్థిక లావాదేవీలకు అడపాదడపా సంబంధాలు కలిగి ఉన్నట్లు తమ వద్ద ఆధారాలు ఉన్నాయని పేర్కొన్నాయి. ఈ సమాచారం మీడియాకు లీక్ అయింది. పార్లమెంటు కార్యకలాపాలు నిలిచిపోయాయి. తదనంతరం 2016లో, జెట్ ఎయిర్‌వేస్‌కు ప్రారంభ పెట్టుబడి ఐల్ ఆఫ్ మ్యాన్ నుండి డొల్ల కంపెనీల ద్వారా వచ్చిందనీ, భారతీయ అండర్ వరల్డ్ ద్వారా భారీగా నిధులు సమకూరినట్లు నివేదికలు వెలువడ్డాయి. ఇది ఎ ఫీస్ట్ ఆఫ్ వల్చర్స్ అనే పుస్తకంలో వివరంగా నమోదు చేయబడింది.
ఏప్రిల్ 5న, ఇండియన్ ఆయిల్ కార్పొరేషన్ బకాయిలు చెల్లించలేదని విమానయాన సంస్థకు ఇంధన సరఫరాను నిలిపివేసింది. ఏప్రిల్ 17న, రుణదాతలు రూ. 4 బిలియన్ల అత్యవసర నిధిని తిరస్కరించడంతో ఎయిర్‌లైన్ అన్ని విమాన కార్యకలాపాలను నిలిపివేసింది. ఇంటర్నేషనల్ ఎయిర్ ట్రాన్స్‌పోర్ట్ అసోసియేషన్ లో సభ్యత్వం కోల్పోయింది. జూన్ 17న, ఎతిహాద్ ఎయిర్‌వేస్, హిందూజా గ్రూప్ నుండి ఎటువంటి ఆమోదయోగ్యమైన ప్రతిపాదనలు రాకపోవడంతో, జెట్ ఎయిర్‌వేస్‌ రుణదాతలు $1.2 బిలయన్ల అప్పును వసూలు చేయుటకు దివాలా ప్రక్రియ ప్రారంభించడానికి కంపెనీని నేషనల్ కంపెనీ లా ట్రిబ్యునల్ ఆశ్రయించటానికి నిర్ణయించుకున్నారు.
జెట్ ఎయిర్‌వేస్ జూన్ 2005లో బ్రస్సెల్స్ మీదుగా నెవార్క్‌కు సేవలను ప్రారంభించాలని భావించారు. మార్చి 2005లో, విమానయాన సంస్థ యునైటెడ్ స్టేట్స్ డిపార్ట్‌మెంట్ ఆఫ్ ట్రాన్స్‌పోర్టేషన్‌కు దరఖాస్తును సమర్పించింది; అయితే, బెథెస్డా, మేరీల్యాండ్‌లో ఉన్న రిజిస్టర్డ్ కంపెనీ జెట్ ఎయిర్‌వేస్ ఇంక్ అనే సంస్థ , నాన్సీ హెకర్‌మాన్, ట్రేడ్‌మార్క్ ఉల్లంఘన, ఇంకా జెట్ ఎయిర్ వేస్ సంస్థకు ఉగ్రవాద సంస్థ అల్ ఖైదాతో సంబంధాలు కలిగి ఉన్నారని ఆరోపిస్తూ ఈ దరఖాస్తును వ్యతిరేకించారు. జెట్ ఎయిర్‌వేస్ ఈ ఆరోపణలను తిప్పికొట్టింది. ఇది కేవలం ప్రచారం కోసమే చేసిందని పక్కకు పెట్టింది.
జెట్ ఎయిర్ వేస్ 1993 ఏప్రిల్ 1న ఎయిర్ టాక్సీ కార్యకలాపాలను ప్రారంభించింది. మలేషియా ఎయిర్ లైన్స్ నుంచి నాలుగు బోయింగ్ 737-300 అద్దె విమానాలు తీసుకుని జెట్ ఏయిర్ వేస్ తన వాణిజ్య కార్యకలాపాలను 1993 మే 5 నాడు ప్రారంభించింది. అప్పటికే భారత్ లోని విదేశీ విమాన సంస్థలకు అమ్మకాలు, మార్కెటింగ్ సేవలను అందిస్తోన్న జెట్ ఏయిర్ లిమిటెడ్ సంస్థకు యజమానిగా ఉన్న నరేష్ గోయల్ జెట్ ఏయిర్ వేస్ ను స్థాపించారు. దేశీయ మార్కెట్ ను 1993 మధ్య కాలంలో ఇండియన్ ఎయిర్ లైన్స్ ఏకఛత్రాధిపత్యం వహిస్తోన్న రోజులవి. 1995 జనవరి 14 నుంచి ఈ సంస్థకు షెడ్యూల్డ్ ఎయిర్‌లైన్ హోదా లభించింది.
హీత్రూ విమానాశ్రయంలో జెట్ ఎయిర్ వేస్ తరపున సెక్యూరిటీ ఏజెంట్‌గా పనిచేస్తున్న ఒప్పంద కార్మికుడైన అస్మిన్ తారిక్, 2006 ఆగస్టు 10న మూడు వేర్వేరు ఎయిర్‌లైన్స్‌కు చెందిన అనేక అట్లాంటిక్ విమానాలను పేల్చివేయడానికి విఫలమైన ఉగ్రవాద కుట్రలో చిక్కుకున్నాడు. తదనంతరం, , సింగపూర్ ప్రభుత్వాలు జెట్ ఎయిర్‌వేస్‌పై విదేశీ వ్యవహారాల మంత్రిత్వ శాఖ నుండి భద్రతా సంబంధిత సమాచారాన్ని అభ్యర్థించాయి; దాంతో యుఎస్‌కి వెళ్లేందుకు క్లియరెన్స్ మరింత ఆలస్యం అయింది. స్టేట్ డిపార్ట్‌మెంట్ 2006 నవంబర్ 15న అమెరికాకు వెళ్లేందుకు విమానయాన సంస్థకు అనుమతి ఇచ్చింది.
2016 డిసెంబర్ 2న, భోపాల్ నుండి ముంబైకి వెళ్లే జెట్ ఎయిర్‌వేస్ ఫ్లైట్ 97083 ముంబైకి బయలుదేరిన పెద్ద ప్రయాణీకుల బృందం మొత్తాన్ని బుక్ చేశారు. ఒక రాజకీయ నాయకుడి వివాహ వేడుక కి సంబంధించి, వారి పార్టీకి చెందిన అదనపు సభ్యులకు వసతి కల్పించడానికి క్యాబిన్ సిబ్బంది సాధారణ ప్రయాణికులను దింపడానికి బలవంతం చేయడానికి ప్రయత్నించారని ఇతర ప్రయాణీకుల నుండి ఆరోపణలు వచ్చాయి. కానీ ఎయిర్‌లైన్ మాత్రం తమ బుకింగ్ సిస్టమ్‌లో సాంకేతిక లోపం కారణంగా ఓవర్‌బుకింగ్‌కు దారితీసిందని పేర్కొంది.
2016లో, ఈ సంస్థ దక్షిణాఫ్రికాలో జరిగిన గుప్తా కుటుంబ వివాదంలో చిక్కుకుంది. సౌత్ ఆఫ్రికన్ ఎయిర్‌వేస్ వారి భారతదేశ మార్గాన్ని విడిచిపెట్టడానికి ఏర్పాట్లు చేయడానికి అంగీకరించినట్లయితే, అప్పుడు జెట్ ఎయిర్‌వేస్ దానిని కొనుగోలు చేయవచ్చనీ అలా చేస్తే జెట్ ఎయిర్ వేస్ కుటుంబ సభ్యులు, ఆమెకు అధ్యక్షుడు జాకబ్ జుమా తరఫున మినిస్టర్ ఆఫ్ పబ్లిక్ ఎంటర్‌ప్రైజ్ పదవి వచ్చేలా చూస్తామని చెప్పినట్లు మాజీ ఆఫ్రికన్ నేషనల్ కాంగ్రెస్ ఎంపీ వైట్జీ మెంటార్ ఆరోపించారు.
జెట్ ఎయిర్‌వేస్ ఒక వెలుగు వెలిగిన భారతీయ అంతర్జాతీయ విమానయాన సంస్థ. దీని ప్రధాన కేంద్రం ఢిల్లీ లో ఉండగా ముంబయిలో శిక్షణ అభివృద్ధి కేంద్రం ఉండేది. ఇది భారతదేశంలో ఇండిగో తర్వాత రెండో అతి పెద్ద విమానయాన సంస్థగా గుర్తింపు పొందింది. ప్రపంచ వ్యాప్తంగా 74 స్థావరాల నుంచి మొత్తం 300 విమానాలను ఈ సంస్థ నడిపించేది. ద్వితీయ శ్రేణి స్థావరాలు ఢిల్లీ, కోల్ కతా, చెన్నై, బెంగళూరులో ఉండేవి.
నవంబర్ 2018 నాటికి, పెరుగుతున్న నష్టాల కారణంగా జెట్ ఎయిర్‌వేస్ ప్రతికూల ఆర్థిక దృక్పథాన్ని కలిగి ఉన్నట్లు నివేదించబడింది. మార్చి 2019లో జెట్ ఎయిర్‌వేస్ విమానాలలో దాదాపు నాల్గవ వంతు అద్దెలు చెల్లించకపోవటంతో నిలిచిపోయాయి. 25 మార్చి 2019న, నరేష్ గోయల్ , అతని భార్య అనిత గోయల్ డైరెక్టర్ల బోర్డు నుండి వైదొలిగారు.
ఇద్దరు రుణదాతలకు చెల్లింపులు జరపనందున నెదర్లాండ్స్‌లో దివాలా ప్రక్రియను ఎదుర్కొంటున్నందున, అంతర్జాతీయ పరిధిలో దివాలా ప్రక్రియను అనుమతించింది, "డచ్ ట్రస్టీ " "భారత పరిష్కార వృత్తిపరుడు" సహకరించుకుంటారని పేర్కొంది."
2014 ఆగస్టులో, 280 మంది ప్రయాణికులతో ప్రయాణిస్తున్న విమానం ముంబై నుండి బ్రస్సెల్స్‌కు వెళ్లే మార్గంలో 5,000 అడుగుల ప్రయాణం మధ్యలో అకస్మాత్తుగా కిందికి దింపిన కారణంగా జెట్ ఎయిర్‌వేస్‌కు చెందిన ఇద్దరు పైలట్లు తాత్కాలికంగా విధులకు దూరమయ్యారు.
2020 ప్రారంభంలో, ఎన్సో గ్రూప్, రష్యన్ ఫార్ ఈస్ట్ డెవలప్‌మెంట్ ఫండ్‌తో దాని రుణదాతల కమిటీ నుండి దానిలో నియంత్రణ వాటాను కొనుగోలు చేయడానికి చర్చలలో పాల్గొంది. చర్చలు విఫలమయ్యాయి.
అభయ్ అష్టెకర్ ముంబై సహా అనేక నగరాలలో పెరిగారు. భారతదేశం లో తన అండర్ గ్రాడ్యుయేట్ విద్యను పూర్తి చేసిన తర్వాత, అష్టెకర్ ఆస్టిన్లోని టెక్సాస్ విశ్వవిద్యాలయంలో గురుత్వాకర్షణ కోసం గ్రాడ్యుయేట్ ప్రోగ్రామ్ చేరాడు. అతను తన . . పూర్తి చేశారు 1978 లో రాబర్ట్ జీరొచ్ పర్యవేక్షణలో చికాగో విశ్వవిద్యాలయంలో, పెన్ స్టేట్ వద్ద స్థిరపడటానికి ముందుగా ఆక్స్ఫర్డ్, పారిస్, సైరాకస్ వద్ద అనేక నియామకాలు నిర్వహించారు.
అభయ్ వసంత్ అష్టెకర్ ఒక భారతీయ సైద్ధాంతిక భౌతిక శాస్త్రవేత్త. అతను ఫిజిక్స్ ఏబర్లే ప్రొఫెసర్, పెన్సిల్వేనియా రాష్ట్ర విశ్వవిద్యాలయంలో గురుత్వాకర్షణ భౌతిక, క్షేత్రగణితం ఇన్స్టిట్యూట్ యొక్క డైరెక్టర్. అష్టెకర్ వేరియబుల్స్ సృష్టికర్త, అతను లూప్ క్వాంటంగ్రావిటీ, దాని ఉపశాఖ లూప్ క్వాంటం విశ్వోద్భవ స్థాపకులు.
ఒక సారి ఇద్దరు చిన్నపిల్లలకు గుండె సమస్య వచ్చింది. దానికి గాను 12 లక్షలు అవసరమైంది. ఆ మొత్తాన్ని ఎలా సమకూర్చాలో తెలియక సతమతమయ్యారు. కాని వారికి వారికి వైద్య సేవ లందించి ప్రాణాలు నిలబెట్టగా. ఆచిన్నారుల చిరునవ్వు, వారి తల్లి దండ్రుల కళ్ళలోని ఆనందాన్ని చూసి తాను పడిన శ్రమ వృధా కాలేదని సంతోష పడింది. కొంత మంది పిల్లల తల్లిదండ్రులు తమకు పోన్ చేసి తమ బిడ్డ చావు బ్రతుకుల మద్య వున్నాడని, మీవద్దకు రావడానికి కూడా చార్జీలకు డబ్బులు లేవని చెపుతుంటారు. అలాంటి వారి వద్దకు తమ వద్ద నున్న వాలంటీర్లను పంపి. భోజనము పెట్టించి, చార్జీలిచ్చి ఆ పిల్లల్ని తీసుకొచ్చి. వైద్యం చేయించి పంపేవారు. ఆవిధంగా చిన్న చిన్న ఆరోగ్య సమస్యలు గాక ఇప్పటి వరకు 8446 మంది పేదవారైన చిన్న పిల్లలకు మెరుగైన వైద్యాన్నందించి వారి ముఖంలో చిరునవ్వును, వారి తల్లి దండ్రుల కళ్ళలో ఆనందాన్ని చూడ గలిగారు డాక్టర్ సాయి లక్ష్మి.
సాయిలక్ష్మి హైదరాబాదులో జన్మించారు. సికిందరాబాదు సెయింట్ ఆన్స్ కళాశాలలో ఇంటరు చదివి, గాంధీ వైద్య కళాశాలలో ఎం.బి.బిఎస్. చదివారు. ఆమె నీలోఫర్ లో పి.జి. చేసి చిన్న పిల్లల వైద్య నిపుణురాలైనారు. తాను వైద్య విద్యను అబ్యసిస్తున్నప్పుడు. తమ పరిసర ప్రాంతాలోని పేదవారి పిల్లలు అనారోగ్యంతో వైద్యం అందక, సరైన వైద్యం అందించడానికి తగిన ఆర్థిక వనరులు లేక చిన్న పిల్లలు చనిపోతుంటే వారికేదైనా సహాయం చేయాలని సంకల్పించి తన మిత్రుల సహాయంతో అటువంటి పిల్లలకు వైద్య సహాయము అందించారు. 2009 లో తాను చేస్తున్న వైద్య వృత్తిని మానేసి తాను నెలకొల్పిన ఏకం అనే సంస్థకే అంకితమై పేద వారైన చిన్నపిల్లల వైద్య సేవలోనే వుంటున్నారు
బలిజేపల్లి సాయి లక్ష్మి హైదరాబాదులో జన్మించి, వైద్యవిద్య అభ్యసించి చెన్నయ్ లో స్థిరపడిన ప్రముఖ వైద్యురాలు. ఆమె సమాజంలో డబ్బులు లేక, వైద్య సేవలలు అందించలేక పేద పిల్లలు చనిపోతుంటే, వారి తల్లితండ్రుల ఆవేదనను చూసి చలించి తన సర్వ శక్తులను ఏకంచేసి. ఏకం అనే సంస్థను స్థాపించి చిన్న పిల్లలకు వైద్య సేవలందిస్తున్నారు. పిల్లల వైద్య సేవలకు ఖర్చుపెట్టలేని వారికి తన సంస్థ ద్వారా సహాయమందించి పిల్లల తల్లిదండ్రుల కళ్ళలో ఆనందాన్ని చూసి తృప్తి పడే వైద్యురాలు. వీరి సేవకు గాను కేంద్ర ప్రభుత్వము ప్రతిష్ఠాకమైన నారిశక్తి పురస్కారాన్నిచ్చి గౌరవించింది.
వీరు చేస్తున్న సేవను గుర్తించిన కేంద్ర ప్రభుత్వము వీరిని ప్రతిష్ఠాత్మకమైన నారిశక్తి పురస్కారాన్ని ప్రపంచ మహిళాదినోత్సవమైన మార్చి 8 న ఇచ్చి సత్కరించింది.
డాక్టర్ సాయి లక్ష్మి చేస్తున్న సేవను స్ఫూర్తిగా తీసుకొని హైదరాబాదులోనూ కొంతమంది వైద్యులు ఏకం సంస్థను ఏర్పాటు చేసుకోవడానికి సన్నాహాలు చేస్తున్నారు.
జ్ఞానపీఠ్ పురస్కార గ్రహీత, ప్రముఖ తమిళ రచయిత డి.జయకాంతన్ రచించిన తమిళ నవలకు కొన్ని సమయాల్లో కొందరు మనుషులు మాలతీ చందూర్ గారి తెలుగు అనువాదం. సమాజంలో స్త్రీల స్థితిని, పురుషులు చేసిన అకృత్యానికి కూడా స్త్రీ దుస్థితి అనుభవించవలసి రావడం గురించి ఈ నవల వివరిస్తుంది. స్త్రీవాద కోణాన్ని వివరించిన ఈ నవల తమిళనాట సంచలనం సృష్టించి సినిమాగా రూపొందింది.
ఈ నవల తమిళంలో సిలనేరంగళిళ్ సిల మణితర్గళ్ పేరిట సినిమాగా కూడా వచ్చింది. గంగ పాత్ర ధరించిన నటి లక్ష్మి 1976లో జాతీయ స్థాయిలో ఉత్తమ నటిగా రజత కమలం అందుకొన్నారు.
భౌగోళిక తెలంగాణ రాష్ట్రంలో బహుజన రాజ్యం ఏర్పడాలనే లక్ష్యం, నినాదంతో మారోజు వీరన్న తెలంగాణ మహాసభను స్థాపించారు. 1997 ఆగస్టు 11న సూర్యాపేట పట్టణంలో వేలాది మందితో తెలంగాణ రాష్ట్ర సదస్సు నిర్వహించి, తెలంగాణ రాష్ట్ర సాధన మలి దశ ఉద్యమానికి ఆ రోజు మారోజు ఊపిరులూదారు. అణగారరిన కులాలు, జాతులు, తెగలను ఐక్యం చెయ్యడానికి దళిత బహుజన మహాసభ స్థాపించారు. ఐక్య రాజకీయ ఉద్యమాల నిర్వహణ కోసం మహాజన ఫ్రంట్‌ను రూపొందించారు. విద్యార్థులను బహుజన రాజ్య నిర్మాణానికి కార్యోన్ముఖులను గావించడానికి 1998 ఆగస్టు 18న బహుజన ప్రజాతంత్ర విద్యార్థి సమాఖ్య స్థాపించారు. చారిత్రక అస్తిత్వ ఉద్యమమైన మాదిగ రిజర్వేషన్‌ పోరాట సమితి ఉద్యమ ప్రభావం వీరన్నపై ప్రగాఢంగా ఉంది. దీంతో అనేక ఎస్సీ, ఎస్టీ, బీసీ కమ్యూనిటీలను విడి విడిగా సంఘటితం చేయడానికి మారోజు వీరన్న అనేక అణగారిన కులాలకు సంఘాలను వ్యవస్థాపించారు.
ఆయన దళిత ఉద్యమాలు, మండల్ ఉద్యమం, తెలంగాణ సాధన ఉద్యమం లలో మమేకమైనారు. భౌగోళిక తెలంగాణ రాష్ట్రంలో బహుజనుల సామాజిక తెలంగాణ ఏర్పాటుకు కార్యాచరణ చేశారు. మేమెంత మందిమో మాకంత వాటా కావాలని సామాజక, రాజకీయ పంపిణీ న్యాయ సూత్రంతో ముందుకురికారు. జనశక్తి పార్టీని దళిత బహుజన కమ్యూనిస్టు పార్టీగా పరివర్తన చెందించాలని ఆ పార్టీలో 1995 మే 17 నుంచి 1998 వరకు అంతర్గత పోరాటం చేశారు.
మారొజు వీరన్న మొదట సి.పి.ఐ. జనశక్తి కార్యకర్త. బహుజనులను బలీయమైన సామాజిక, రాజకీయ నిర్ణయాత్మక శక్తులుగా, ఇంకా చెప్పాలంటే రాజ్యాధికార శక్తిగా పరివర్తించడానికి మారోజు వీరన్న తన యావచ్ఛక్తులు ధారబోసారు. దళిత బహుజన మహాసభ ద్వారా దళితులను, బీసీలను, ఆదివాసీలను, మహిళలను ఐక్య పోరాటాల్లోకి తీసుకురావాలని సిద్ధాంతీకరించాడు. ఆచరణలో అలాంటి ఐక్య ఉద్యమాలకు ఊపిరి పోశాడు.
పొట్లూరి హరికృష్ణ, ప్రముఖ కవి, సాహితీ వేత్త, వ్యాపారవేత్త, రాజకీయవేత్తగా ఖ్యాతిని దక్కించుకున్నారు. అనంతపురంలో జన్మించినవారు. ప్రస్తుతం హైదరాబాద్ ఫిల్మ్ నగర్ లో నివసిస్తున్నారు.
పొట్లూరి రాధాకృష్ణ, లక్ష్మీదేవి దంపతులకు సెప్టెంబర్ 10, 1979 న అనంతపురం జిల్లాలో జన్మించారు. ప్రస్తుతం హైదరాబాద్, ఫిల్మ్ నగర్ లో నివసిస్తున్నారు.
3 ఆంధ్రప్రదేశ్ ప్రభుత్వం అవార్డ్స్ కమిటీలో సభ్యులుగా మరియు నంది ఫిల్మ్ అవార్డు కమిటీ సభ్యులుగా పనిచేయడం.
జల్లేపల్లి ఎంతో చరిత్ర కలిగిన గ్రామం. ఇది ఖమ్మం పట్టణానికి సుమారు 35 కి.మీ దూరంలో ఉంది. కాకతీయుల కాలంలో ఇక్కడ గుట్ట పై అద్భుత కట్టడాలు నిర్మించారు, దీనిని జల్లేపల్లి కోట అంటారు. కాకతీయులు నిర్మించిన దుర్గాలన్నీ శత్రుదుర్భేద్యంగా ఉండేవి. పట్టిష్టమైన రక్షణ వ్యవస్థ కలిగివుండేది. మొదటి బేతరాజు సా.శ. 992న కాకతీయ రాజ్యమును స్థాపించెను. అది మొదలు సా.శ. 1322వ సంవత్సరము కాకతీయ రాజ్యం ఢిల్లి సుల్తానుల వశమయ్యే వరకు 330 సంవత్సరాలు పరిపాలన సాగింది. తదుపరి కాలంలో జల్లేపల్లి ఖిల్లా గజపతు సామంతరాజుపై శ్రీకృష్ణదేవరాయలు దండెత్తడం జరిగింది. అప్పటి గజపతుల సామంతరాజు చిత్తాప్ ఖాన్, షితాబ్‌ఖాన్‌ అనుబిరుదులు కల సీతాపతి రాజు ఆధీనంలో ఉన్న జల్లేపల్లి విజయనగర సామ్రాజ్యాదీసుని స్వాధీ నమైయింది. దీనిని గురించి దక్షిణ భారతదేశ చరిత్ర తెలుగు అకాడమీ వారి ప్రచురణ) లో ప్రస్తావన ఉంది. అలాగే ముక్కు తిమ్మనగా ప్రసిద్దులయిన నంది తిమ్మన పారిజాతాపహరణంలో ‘‘ఉదయాద్రి వేగ యాత్యుద్ధతి సాధించె
శ్రీకృష్ణ దేవరాయల తిరుపతి శాసనములో నతని దిగ్విజయములలో ‘‘ మరింన్ని కళింగ దేశ దిగ్విజర్థమై బెజవాడకు విచ్చేసి కొండపల్లి దుర్గంబు సాధించి ఆ దుర్గం మీదనున్న ప్రహారరాజు శిరశ్చంద్రమహా పాత్రుండు బోడజినమప పాత్రుండు . మొదలయిన వారినించి జీవగ్రాహంగాను పట్టుకుని వారికి అభయదానం ఇచ్చి ‘అనంతగిరి, ఉండ్రగొండ, ఉర్లకొండ, అరువపల్లి, జల్లిపల్లి, కందికొండ, కప్పలువాయి, నల్లగొండ, కంభంమెట్టు, కనకగిరి, శంకరగిరి మొదలయిన తెలుంగాణ్య దుర్గాలు ఏకథాటిని కైకొని సింహాద్రి పొట్నూరికి విచ్చేసి. అని వుంటుంది అందులో వివరించిన తెలుంగాణ భూమినే తిలింగా, తెలింగ, తెలింగాణాయని వారి చరిత్రలలో రాసారు.
శ్రీకృష్ణదేవరాయలు ఉదయాద్రి, వినుకొండ, కొండవీడు, బెల్లముకొండ, దేవరకొండ, జల్లేపల్లి, అనంతగిరి, కంబముమెట్టు, కటకము మొదలగునవి జయించాడు. 2010 శ్రీకృష్ణదేవరాయలు పట్టాభిషేక పంచశతాబ్ది ఉత్సవాలను ఖమ్మంజిల్లా ప్రభుత్వ యంత్రాంగం ఘనంగా నిర్వహించి జల్లేపల్లి గ్రామంలో శ్రీకృష్ణదేవరాయలు నిలువెత్తు విగ్రహాన్ని ప్రతిష్ఠించారు.
తొమ్మిదేళ్లప్పుడే ప్రపంచం ఏమిటో చూడాలని ఇంట్లోంచి పారిపోయాడు సాంకృత్యాయన్. 8వ తరగతి తోనే అతని చదువు ఆగిపోయింది. వేలాది కిలోమీటర్లు కాలినడకన చుట్టివచ్చారు. మూడు బౌద్ధ వేదాలనూ జీర్ణించుకుని త్రిపిటకాచార్య అయ్యారు. టిబెట్, శ్రీలంక, ఇరాన్, చైనా, అప్పటి సోవియట్ రష్యా. ఎక్కడ తిరిగితే అక్కడి భాష నేర్చుకున్నారు. అరబిక్, భోజ్‌పురి, ఫ్రెంచ్, హిందీ, కన్నడం, మైథిలి, నేపాలీ, పాళీ, పర్షియన్, రష్యన్, రాజస్థానీ, సింహళీస్, తమిళం, ఉర్దూ లాంటి ముప్పైకి పైగా భాషలు, అందులోని యాసలు కూడా ఆయనకు తెలుసు. ఎక్కడా అధికారికంగా చదువుకోకపోయినా విశ్వవిద్యాలయాల్లో బోధించే స్థాయికి ఎదిగారు.అందుకే ఆయన్ని మహాపండిత్ అనేవారు.
ఆయనకు 12 ఏళ్ల వయసులోనే వివాహం జరిగినా, నిత్య సంచారి అయిన తాను తన భార్యను చాలాఏళ్ల తరువాత ఒకసారి చూసానని తన ఆత్మకథలో రాసుకున్నాడు. ఆయన లెనిన్‌ గ్రాడ్‌ విశ్వవిద్యాలయంలో పనిచేస్తున్నప్పుడు అక్కడి ఇండో-టిబెటన్ విభాగంలో పనిచేస్తూ ఉండిన లోలా అనే రష్యన్ యువతి ఆయనను ప్రేమించి పెళ్లాడింది. అయితే ఆయన భారతదేశానికి తిరిగి వచ్చేటప్పుడు ఆమెను భారతదేశంలో స్థిరపడటానికి సోవియట్‌ ప్రభుత్వం ఒప్పుకోకపోవటంతో వారు విడిపోయారు.లోలా వల్ల రాహుల్ జీ కలిగిన కుమారుడు ఇగోర్. ఆ తరువాత 1950 లో ఆయన కమల పెరియార్ అనే నేపాలీ స్త్రీని వివాహమాడి డార్జిలింగ్‌లో స్థిర పడ్డారు.